অসমৰ বক্সাৰ অংকুশিতা বড়োলৈ বিটিচি প্ৰশাসনে ২ লাখ টকাৰ অৰ্থ-সাহায্য ঘোষণা কৰিছে। বিশ্ব যুৱ মহিলা বক্সিং প্ৰতিযোগিতাৰ ফাইনেলত প্ৰৱেশ কৰি স্বৰ্ণ পদক জয়ৰ আশা সজীৱ কৰি ৰখা অংকুশিতাৰ ওপৰত এতিয়া দেশৰ ক্ৰীড়াপ্ৰেমীৰ দৃষ্টি নিবদ্ধ হৈ আছে। বৰ্তমান ১৭ বছৰীয়া অংকুশিতাই স্বৰ্ণ জয়ৰ খিতাপ অৰ্জনৰ বাবে কঠোৰ অনুশীলন অব্যাহত ৰাখিছে। আজি সন্ধিয়া গুৱাহাটীৰ সৰুসজাইত অনুষ্ঠিত হ'বলগীয়া ফাইনেলত অৱতীৰ্ণ হ'ব অংকুশিতা। বিটিচিৰ ক্ৰীড়া আৰু যুৱ কল্যাণ বিভাগৰ কাৰ্যবাহী সদস্য দনেশ্বৰ গয়াৰীয়ে অংকুশিতা বড়োলৈ তেওঁৰ শুভেচ্ছা জনাই কয় যে বিটিচি প্ৰশাসনে অংকুশিতাই আন্তঃৰাষ্ট্ৰীয় বক্সিং প্ৰতিযোগিতাত দেখুওৱা পাৰদৰ্শিতাৰ বাবে এই অৰ্থ সাহায্য ঘোষণা কৰিছে। শোণিতপুৰ জিলাৰ ঢেকীয়াজুলিৰ পৰা আন্তঃৰাষ্ট্ৰীয় বক্সিং প্ৰতিযোগিতালৈ নিজৰ পৰিক্ৰমা উন্নীত কৰা অংকুশিতাই আজি ৬৪ কেজি শাখাত ৰাছিয়াৰ খেলুৱৈৰ বিৰুদ্ধে ফাইনেলত অৱতীৰ্ণ হ'ব।
অসম আৰক্ষীত ওলাইছে ২৪৪০ টা পদত চাকৰি, কেতিয়া কিদৰে কৰিব পাৰিব আবেদন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
